b'\n_START_ARTICLE_\nAsek\xc3\xa4si\n_START_PARAGRAPH_\nAsek\xc3\xa4si on k\xc3\xa4siaseen k\xc3\xa4ytt\xc3\xb6\xc3\xb6n ammattimaisen koulutuksen saaneen henkil\xc3\xb6n tiedostamaton valmius pit\xc3\xa4\xc3\xa4 k\xc3\xa4tt\xc3\xa4 valmiina aseenk\xc3\xa4ytt\xc3\xb6\xc3\xb6n. Asek\xc3\xa4tt\xc3\xa4 pidet\xc3\xa4\xc3\xa4n mahdollisimman l\xc3\xa4hell\xc3\xa4 vartaloa, jotta aseen saa mahdollisimman nopeasti k\xc3\xa4ytt\xc3\xb6\xc3\xb6n vihollisen tullessa vastaan. Asek\xc3\xa4den liikerata on k\xc3\xa4velless\xc3\xa4 huomattavasti lyhyempi kuin vasemman k\xc3\xa4den. Tunnettuja asek\xc3\xa4den omaavia ovat KGB-koulutuksen saaneet henkil\xc3\xb6t Ven\xc3\xa4j\xc3\xa4ll\xc3\xa4. KGB:ss\xc3\xa4 annettiin perusteellinen koulutus k\xc3\xa4siaseen k\xc3\xa4ytt\xc3\xb6\xc3\xb6n kent\xc3\xa4ll\xc3\xa4. Salaisen koulutusk\xc3\xa4sikirjan mukaan oikeaa k\xc3\xa4tt\xc3\xa4 tulee pit\xc3\xa4\xc3\xa4 mahdollisimman l\xc3\xa4hell\xc3\xa4 vartaloa ampumavalmiudessa ja se ei saa tarpeettomasti heilua, jotta aseen saa nopeasti k\xc3\xa4teen. Lis\xc3\xa4ksi tulee liikkua kehon vasenpuoli edell\xc3\xa4. Henkil\xc3\xb6 on ik\xc3\xa4\xc3\xa4n kuin ampumavalmiudessa koko ajan liikkuessaan. Monet ovat omaksuneet koulutuksen niin hyvin ett\xc3\xa4 asek\xc3\xa4si liikkuu v\xc3\xa4hemm\xc3\xa4n vanhempanakin ja k\xc3\xa4sien erilainen liikerata erottuu selv\xc3\xa4sti videolla._NEWLINE_Tunnettu asek\xc3\xa4si on Ven\xc3\xa4j\xc3\xa4n presidentti Vladimir Putinilla, jolla on KGB-koulutus taustanaan. H\xc3\xa4nen vasen k\xc3\xa4tens\xc3\xa4 liikkuu kiivaammin ja liikerata on pidempi kuin oikean asek\xc3\xa4den. Hollantilaiset liiketutkijat on nimenneet Putinin liikkumisen revolverityyliksi. Vastaava tyyli Ven\xc3\xa4j\xc3\xa4n johdossa on p\xc3\xa4\xc3\xa4ministeri Dmitri Medvedjevill\xc3\xa4, puolustusministereill\xc3\xa4 Anatoli Serdjukovilla ja Sergei Ivanovilla sek\xc3\xa4 l\xc3\xa4ntisen sotilaspiirin komentajalla Anatoli Sidorovilla.'